K O R R A L D U S

Haapsalu		                 19. märts 2014 nr 228

Loa andmine avaliku ürituse korraldamiseks 
ja tänavate sulgemiseks (Haapsalu Rahvasprint 2014)

Juhindudes kohaliku omavalitsuse korralduse seaduse § 6 lg 3 p 2, § 30 lg 1 p 3, Haapsalu põhimääruse § 35 lg 1 p 3, Haapsalu linna avaliku korra eeskirja punktist 4.3, Haapsalu Linnavaoligu 26.02.2010.a määruse nr 6 „Teede ja tänavate sulgemise maks“ § 7 lg 1 p 2 ja haldusmenetluse seadusest Haapsalu Linnavalitsus 

k o r r a l d a b:

1.	Lubada MTÜ-l Igaühe Terviseklubi korraldada 12.04.2014.a Haapsalu linna tänavatel (skeem lisatud) ja kell 10.00 – 18.00 ralli „Haapsalu Rahvasprint 2014“.
2.	Lubada 12.04.2014.a kell 8.00 – 18.00 sulgeda liikluseks marsruudil olevad tänavad vastavalt lisatud skeemile. Tasu tänavate sulgemise eest mitte võtta. Tänavate sulgemise korraldaja on MTÜ Igaühe Terviseklubi. 
3.	Korraldajal avaldada informatsioon tänavate sulgemise kohta hiljemalt 3 päeva enne ürituse toimumist ajalehes Lääne Elu.
4.	Ürituse ajal tagab avaliku korra ja avaliku korra eeskirja täitmise MTÜ Igaühe Terviseklubi. Korraldajal tagada territooriumi korrashoid ja üritusejärgne koristus sh tagada vajadusel tänavakatete taastamine. Tänavate olukorra hindamiseks teavitada linnavalitsuse linnakeskkonna osakonda esimesel tööpäeval peale üritust.
5.	Korraldus jõustub teatavakstegemisest.
6.	Korraldust on õigus vaidlustada 30 päeva jooksul, arvates päevast, millal vaiet esitama õigustatud isik korraldusest teada sai või oleks pidanud teada saama, esitades vaide Haapsalu Linnavalitsusele haldusmenetluse seadusega vaidemenetlusele kehtestatud korras. Korralduse peale on kaebeõigusega isikul õigus esitada kaebus Tallinna Halduskohtule halduskohtumenetluse seadustiku §-s 46 sätestatud tähtaegadel ja halduskohtumenetluse seadustikus sätestatud korras.

Urmas Sukles
Linnapea 					Erko Kalev
					Linnasekretär